stanford-oval/wikipedia huggingface dataset:
โมโนโลโฟซอรัส
แหล่งข้อมูลอื่น

Carr, Thomas (2006). "Is Guanlong a tyrannosauroid or a subadult Monolophosaurus?" (PDF). Journal of Vertebrate Paleontology. 26 (3 Supplement): 48A. doi:10.1080/02724634.2006.10010069.
Monolophosaurus เก็บถาวร 2007-07-13 ที่ เวย์แบ็กแมชชีน in the Dino Directory, The Natural History Museum, London.
| --- | --- |
การแยกแยะหน่วยอนุกรมวิธาน:  Wikidata: Q131553  Fossilworks: 64121  GBIF: 4822543  IRMNG: 1243080 
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
ไมล์จักรยาน

หัวไมล์จักรยานแบบธรรมดา แสดงผลความเร็วและระยะทางที่ปั่นได้
หัววัดแบบรีดสวิตช์บนตะเกียบล้อจะตรวจจับแม่เหล็กซึ่งติดบนซี่ล้อ เพื่อวัดรอบ
ไมล์จักรยาน (อังกฤษ: cyclocomputer หรือ cyclometer) เป็นอุปกรณ์ประมวลผลและแสดงผลความเร็วกับระยะทางที่ผ่านไประหว่างการขับขี่จักรยาน เปรียบเทียบได้กับมาตรวัดความเร็วกับมาตรระยะทางบนแผงหน้าปัดรถยนต์
ไมล์จักรยานมีส่วนประกอบสองชิ้นหลักคือ หัวไมล์ ซึ่งติดตั้งไว้บนแฮนด์จักรยาน ทำหน้าที่คำนวณและแสดงผลแก่ผู้ใช้ผ่านหน้าจอ และส่วนหัววัด ซึ่งติดตั้งใกล้กับล้อ ทำหน้าที่วัดรอบการหมุน โดยสองส่วนจะเชื่อมต่อกันด้วยสายไฟหรือสัญญาณวิทยุ
หลักการทำงาน > หัววัดรอบล้อ

ส่วนหัววัด จะประกอบด้วยรีดสวิตช์ ขดลวด หรืออุปกรณ์วัดฮอลล์เอฟเฟกต์ ติดตั้งอยู่บนโครงรถส่วนตะเกียบล้อหน้าหรือล้อหลัง พร้อมกับแม่เหล็กซึ่งติดตั้งอยู่บนซี่ล้อ เมื่อล้อหมุนครบ 1 รอบ แม่เหล็กจะเคลื่อนผ่านหัววัด 1 ครั้ง ซึ่งหัววัดจะส่งสัญญาณไปยังส่วนหัวไมล์ เพื่อทำการคำนวณระยะทางและความเร็วต่อไป
หลักการทำงาน > หัวไมล์

ส่วนหัวไมล์ จะประกอบด้วยไมโครคอนโทรลเลอร์ หน้าจอแสดงผล (มักเป็นแบบผลึกเหลว) ปุ่มตั้งค่า และแบตเตอรี่ อยู่รวมกันบนในตัวเรือนขนาดเล็ก ติดตั้งไว้บนแฮนด์จักรยาน โดยจะรับสัญญาณจากส่วนหัววัดผ่านทางสายหรือคลื่นวิทยุ
เมื่อหัวไมล์ได้รับสัญญาณจังหวะที่ล้อหมุนครบรอบ ไมโครคอนโทรลเลอร์จะทำการคำนวณระยะทาง โดยนับจำนวนรอบที่ล้อหมุนไปทั้งหมด คูณกับระยะทางที่เคลื่อนไปได้ในหนึ่งรอบการหมุน (ซึ่งคิดจากเส้นผ่านศูนย์กลางของล้อ คูณค่าพาย) ส่วนความเร็ว จะคำนวณจากการจับเวลาที่ใช้ในการหมุนล้อครบแต่ละรอบ ก่อนจะนำมาหารระยะทางที่เคลื่อนไปได้ในหนึ่งรอบการหมุน แล้วจึงแปลงหน่วย ก่อนจะแสดงผลค่าทั้งสองออกทางหน้าจอ
หัวไมล์บางรุ่น อาจจะมีการแสดงผลข้อมูลอื่นเพิ่มเติมบนหน้าจอด้วย เช่นนาฬิกาแสดงเวลา ปฏิทินแสดงวันที่ หรืออุณหภูมิ
การปรับแต่ง

เนื่องจากระยะทางที่จักรยานเคลื่อนไปได้ในการหมุนล้อ 1 รอบ จะขึ้นอยู่กับเส้นผ่านศูนย์กลางของล้อ เมื่อนำไมล์จักรยานมาติดตั้งใหม่ จึงต้องทำการตั้งค่าขนาดเส้นผ่าศูนย์กลางของล้อที่ใช้ให้ถูกต้องก่อนเสมอ และอาจต้องตั้งค่าหน่วยระยะทาง (กิโลเมตรหรือไมล์) กับนาฬิกาและวันที่เพิ่มเติมขึ้นมา
ส่วนการปรับแต่งการวัดระยะทางให้มีความแม่นยำสูงขึ้น จะทำได้โดยการขี่จักรยานผ่านเส้นทางที่ทราบระยะทางแน่นอน และทำการเทียบระยะที่ตัวไมล์วัดมาได้กับระยะทางจริง ก่อนจะแก้ไขการตั้งค่าบนตัวไมล์เพื่อชดเชยอัตราส่วนที่คลาดเคลื่อน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไมล์จักรยาน
ไมเคิล เชอร์นัส

| ไมเคิล เชอร์นัส |
| --- | --- |
เกิด: มเคิล หลุยส์ เชอร์นัส  (1977-08-08) 8 สิงหาคม ค.ศ. 1977 (47 ปี) Rocky River, Ohio, สหรัฐ
การศึกษา: Juilliard School (BFA)
อาชีพ: นักแสดง
ปีปฏิบัติงาน: 2005–ปัจจุบัน
ไมเคิล หลุยส์ เชอร์นัส (อังกฤษ: Michael Louis Chernus; เกิด 8 สิงหาคม พ.ศ. 2520)  เป็นนักแสดงชาวอเมริกัน เขาได้แสดงภาพยนตร์, โทรทัศน์ และละครเวที บางทีเขาอาจเป็นที่รู้จักกันดีในบทบาทของเขาในฐานะ Cal Chapman ในซีรีส์แนวตลกดราม่าของ Netflix เรื่อง Orange Is the New Black (2013–2019) เชอร์นัสรับบทเป็น Phineas Mason / Tinkerer ในภาพยนตร์จักรวาลภาพยนตร์มาร์เวลเรื่อง Spider-Man: Homecoming ซึ่งฉายเมื่อวันที่ 7 กรกฎาคม พ.ศ. 2560
ไมเคิล ฮัตเชนซ์

| ไมเคิล ฮัตเชนซ์ |
| --- | --- |
ฮัตเชนซ์ที่เมืองซานฟรานซิสโก เดือนสิงหาคม ค.ศ. 1986
เกิด: ไมเคิล เคลแลนด์ จอห์น ฮัตเชนซ์ 22 มกราคม ค.ศ. 1960(1960-01-22) ซิดนีย์, รัฐนิวเซาท์เวลส์, ออสเตรเลีย
เสียชีวิต: 22 พฤศจิกายน ค.ศ. 1997(1997-11-22) (37 ปี) ซิดนีย์, รัฐนิวเซาท์เวลส์, ออสเตรเลีย
อาชีพ: นักดนตรี นักร้อง นักแต่งเพลง นักแสดง
ปีปฏิบัติงาน: ค.ศ. 1977–1997
คู่รัก: พอลลา เยตส์ (ค.ศ. 1995–1997; ฮัตเชนซ์เสียชีวิต)
บุตร: 1 คน
อาชีพทางดนตรี
แนวเพลง: ร็อก ออลเทอร์นาทิฟร็อก นิวเวฟ
ค่ายเพลง: Atco Atlantic Epic Mercury V2 Warner

เว็บไซต์: michaelhutchence.com
 นักดนตรี
ไมเคิล เคลแลนด์ จอห์น ฮัตเชนซ์ (อังกฤษ: Michael Kelland John Hutchence, 22 มกราคม ค.ศ. 1960 – 22 พฤศจิกายน ค.ศ. 1997) เป็นนักร้อง-นักแต่งเพลงและนักแสดงชาวออสเตรเลีย เขาเป็นนักร้องนำและหนึ่งในผู้ก่อตั้งวง INXS วงร็อกออสเตรเลียที่มียอดขายมากกว่า 60 ล้านชุดทั่วโลก เอียน แมกฟาร์เลน นักวิจารณ์เพลงร็อกกล่าวถึงฮัตเชนซ์ว่า "ฮัตเชนซ์เป็นแบบฉบับของนักร้องเพลงร็อก เขามีเสน่ห์อย่างล้นเหลือ และมีภาพลักษณ์และท่าทางบนเวทีอันดึงดูด" ฮัตเชนซ์และวง INXS ได้รับรางวัลบริตอะวอดส์ สาขาศิลปินต่างชาติยอดเยี่ยม ประจำปี ค.ศ. 1991
ประวัติ

ไมเคิล ฮัตเชนซ์เกิดเมื่อวันที่ 22 มกราคม ค.ศ. 1960 ที่เมืองซิดนีย์ เป็นบุตรคนโตของเคลแลนด์กับแพทริเซีย ฮัตเชนซ์ ในวัยเด็ก ฮัตเชนซ์ย้ายตามครอบครัวไปหลายเมืองก่อนจะกลับมาเรียนที่โรงเรียนมัธยมเดวิดสันในซิดนีย์ ที่ซึ่งเขาได้พบกับแอนดรูว์ ฟาร์ริสและเริ่มก่อตั้งวงดนตรีที่ต่อมาใช้ชื่อว่า INXS วงเริ่มเป็นที่รู้จักมากขึ้นจากอัลบั้ม Listen Like Thieves ที่มีเพลง "What You Need" ที่ขึ้นถึงอันดับ 5 ในชาร์ตบิลบอร์ดฮอต 100 และได้รับความนิยมแพร่หลายไปทั่วโลกจากอัลบั้ม Kick ที่มียอดขายระดับ 7× Platinum ในออสเตรเลียและ 6× Platinum ในสหรัฐ รวมถึงมีหลายซิงเกิลที่ติด 10 อันดับแรกบนชาร์ตบิลบอร์ดฮอต 100 ในช่วงเวลาเดียวกัน ฮัตเชนซ์ได้ทำวง Max Q กับออลลี โอลเซนและแสดงภาพยนตร์ 2 เรื่องคือ Dogs in Space และ Frankenstein Unbound
วันที่ 22 พฤศจิกายน ค.ศ. 1997 ระหว่างการทัวร์คอนเสิร์ตครบรอบ 20 ปีของวง INXS ฮัตเชนซ์ถูกพบว่าเสียชีวิตอยู่ในห้องพักโรงแรมริตซ์-คาร์ลตันในซิดนีย์ รายงานของเจ้าหน้าที่ชันสูตรพลิกศพระบุว่าฮัตเชนซ์เสียชีวิตจากการฆ่าตัวตายด้วยการผูกคอด้วยเข็มขัดกับประตูห้อง อย่างไรก็ตาม พอลลา เยตส์ คนรักของฮัตเชนซ์กล่าวว่าฮัตเชนซ์อาจเสียชีวิตจากความผิดพลาดขณะกระทำออโตอีโรติก
ด้านชีวิตส่วนตัว ฮัตเชนซ์เคยคบหากับไคลี มิโนก นักร้องและนักแสดงชาวออสเตรเลีย ก่อนจะคบหากับพอลลา เยตส์ นักข่าวชาวอังกฤษ ทั้งคู่มีบุตรสาวด้วยกัน 1 คนชื่อ ไทเกอร์ ลิลี ฮัตเชนซ์ หลังเยตส์เสียชีวิตในปี ค.ศ. 2000 บ็อบ เกลดอฟ อดีตสามีของเยตส์ได้รับไทเกอร์ ลิลีเป็นบุตรบุญธรรม
โมฆียกรรม

| --- | --- |
อักษรย่อ: คำเต็ม
ป.พ.พ.: ประมวลกฎหมายแพ่งและพาณิชย์ของไทย เก็บถาวร 2003-11-07 ที่ เวย์แบ็กแมชชีน
ฎ.: คำพิพากษาศาลฎีกาไทย เก็บถาวร 2010-01-14 ที่ เวย์แบ็กแมชชีน
ม.: มาตรา
ว.: วรรค
การใช้อักษรย่อในนี้เพื่อมิให้บทความเยิ่นเย้อเท่านั้น แต่โดยปรกติแล้วควรเขียนด้วยคำเต็มไม่ควรย่อ เช่น "พ.ร.บ. ว่าด้วยธุรกรรมทางอิเล็กทรอนิกส์ พ.ศ. 2544" ควรเขียนว่า "พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544" มากกว่า
โมฆียกรรม (อังกฤษ: voidable act) หมายถึง นิติกรรมซึ่งอาจบอกล้าง เพิกถอน หรือให้สัตยาบันได้, ถ้าบอกล้างก็เป็นโมฆะมาแต่เริ่มแรก ถ้าให้สัตยาบันก็มีผลสมบูรณ์มาแต่เริ่มแรก ทั้งนี้ กฎหมายเขียนเป็น "โมฆียะกรรม" ตามรูปแบบการเขียนโบราณสมัยรัชกาลที่ 6 ซึ่งยังไม่มีการบังคับให้การเขียนสะกดคำต้องเป็นไปตามพจนานุกรมของทางราชการ
โมฆียกรรมที่มีความผิดปรกติแต่ไม่ร้ายแรง กฎหมายจึงยอมให้โมฆียกรรมมีผลชั่วคราวจนกว่าจะมีการบอกล้างอันจะมีผลให้โมฆียกรรมกลายเป็นโมฆกรรม (อังกฤษ: invalid act) หรือให้สัตยาบันอันจะมีผลให้โมฆียกรรมกลายเป็นนิติกรรมที่สมบูรณ์ ขณะที่โมฆกรรมไม่ได้มีความผิดปรกติเบาบางขนาดนั้น กฎหมายจึงไม่อาจยอมให้มีผลในทางกฎหมายได้
คำว่า "โมฆียะ" เป็นคำวิเศษณ์ซึ่งมีความหมายในทางกฎหมายว่า "ที่อาจเป็นโมฆะได้เมื่อมีการบอกล้าง หรือมีผลสมบูรณ์เมื่อมีการให้สัตยาบัน" มีความหมายตรงตัวว่า "อันน่าจะเป็นโมฆะ"
นิยาม

โมฆียกรรม หรือนิติกรรมที่อาจเป็นโมฆะ คือ นิติกรรมที่กฎหมายถือว่าสมบูรณ์ตราบที่ยังไม่ถูกบอกล้าง ที่เป็นเช่นนี้เพราะนิติกรรมนี้มีความผิดปรกติอย่างไม่ร้ายแรงนัก กฎหมายจึงเปิดโอกาสให้บุคคลผู้เกี่ยวข้องโดยตรงได้มีโอกาสตัดสินใจว่าจะเอาไว้หรือไม่ ทั้งนี้ เพื่อคุ้มครองบุคคลเหล่านี้เอง
ในตำราโบราณของไทยมักอธิบายว่า โมฆียกรรมนั้นมีความสมบูรณ์เต็มร้อยแล้ว แต่อาจถูกบอกล้างให้กลายเป็นโมฆะไปเสียได้ ขณะที่นักกฎหมายปัจจุบันเห็นต่างไปจากนั้น โดยเห็นว่า โมฆียกรรมนั้นหามีความสมบูรณ์เต็มร้อยไม่ หากแต่กฎหมายถือว่าให้มีความสมบูรณ์เพียงชั่วคราวจนกว่าจะบอกล้างให้เป็นโมฆะไป หรือรับรองโดยการให้สัตยาบันก็จะสมบูรณ์ตลอดไป เพราะลำพังแต่การเกิดขึ้นก็เกิดขึ้นอย่างมีความผิดปรกติแล้วจะว่าสมบูรณ์เต็มร้อยไม่ได้ ซึ่งความผิดปรกตินี้เองก่อให้เกิดสิทธิของผู้เกี่ยวข้องที่จะตัดสินใจว่าจะเอาโมฆียกรรมนั้นอยู่หรือไม่
สารานุกรมของเวสต์ว่าด้วยกฎหมายอเมริกัน (อังกฤษ: West's Encyclopedia of American Law) อธิบายถึงโมฆียกรรมไว้ว่า ในกฎหมายว่าด้วยสัญญา คำว่า "โมฆียกรรม" หมายถึง สัญญาที่มีผลสมบูรณ์ตามกฎหมายและผูกพันคู่สัญญา จนกว่าคู่สัญญาฝ่ายที่มีสิทธิจะใช้สิทธิบอกล้างหรือรับรองด้วยการให้สัตยาบันซึ่งโมฆียกรรมนั้น สัญญาจะตกเป็นโมฆียะโดยเนื่องมาจากกลฉ้อฉล ความสำคัญผิด การแถลงข้อความเป็นเท็จ (เพื่อฉ้อฉล) การมีความสามารถบกพร่องตามกฎหมาย และการผิดต่อความไว้วางใจที่ได้รับ สัญญาที่มีความเกี่ยวเนื่องกับสิ่งดังกล่าวนี้มิได้ตกเป็นโมฆะโดยอัตโนมัติ แต่จะตกเป็นโมฆะตามความเห็นชอบของคู่สัญญาฝ่ายที่มีสิทธิจะบอกล้างสัญญานั้น ตัวอย่างเช่น บุคคลผู้ถูกล่อลวงโดยกลฉ้อฉลให้เข้าทำสัญญาอาจขอเลิกสัญญาโดยกระทำการบางอย่างตามที่กฎหมายกำหนดเพื่อแสดงเจตนาว่าไม่ยอมรับสัญญานั้น หรือผู้ถูกล่อลวงโดยกลฉ้อฉล หลังจากเขาทราบความแล้วแล้วอาจพิจารณาให้สัตยาบันแก่สัญญานั้นเพื่อให้มีผลสมบูรณ์ต่อไปก็ได้
พจนานุกรมศัพท์กฎหมายสหรัฐอเมริกา (อังกฤษ: A Law Dictionary, Adapted to the Constitution and Laws of the United States.) ว่า "โมฆียะ" นั้น หมายถึง มีอำนาจใช้บังคับหรือมีผลตามกฎหมายอยู่ แต่ด้วยลักษณะบางอย่างในตัวของมัน ทำให้การนั้นอาจถูกบอกล้างไปเสียตามกฎหมายได้ ตัวอย่างเด่นชัดที่สุดคือกรณีของสัญญาที่ผู้เยาว์กระทำขึ้น ผู้เยาว์อาจบอกล้างไปเสียเมื่อเขาบรรลุนิติภาวะแล้วได้ สัญญาที่เป็นโมฆียะนั้นโดยปรกติแล้วมีผลผูกพันคู่สัญญาจนกว่าคู่สัญญาฝ่ายที่มีสิทธิจะใช้สิทธิบอกล้างมันเสีย
สาเหตุ

นิติกรรมใดจะกลายเป็นโมฆียะ ย่อมมีสาเหตุอย่างหนึ่งอย่างใดดังต่อไปนี้
สาเหตุ > ความสามารถบกพร่อง

ดูเพิ่ม: ความสามารถของบุคคล
กฎหมายไทยว่า "การใดมิได้เป็นไปตามบทบัญญัติของกฎหมายว่าด้วยความสามารถของบุคคล การนั้นเป็นโมฆียะ" สำหรับบทบัญญัติของกฎหมายว่าด้วยความสามารถของบุคคลนั้น ได้แก่ (ม. 153 ป.พ.พ.)
1. ผู้เยาว์ คือ ผู้ที่ยังไม่บรรลุนิติภาวะตามกฎหมาย ไม่ว่าจะยังโดยอายุหรือโดยการสมรสก็ตาม ทำนิติกรรมโดยไม่ได้รับความยินยอมจากผู้แทนโดยชอบธรรม (ม.19-20 ป.พ.พ.)
2. คนไร้ความสามารถทำนิติกรรม (ม.29 ป.พ.พ.)
3. คนเสมือนไร้ความสามารถทำนิติกรรมบางประเภทตามที่กฎหมายระบุไว้ โดยไม่ได้รับความยินยอมจากผู้พิทักษ์
4. คนวิกลจริตทำนิติกรรมขณะวิกลจริต และคู่กรณีอีกฝ่ายรู้ถึงอาการวิกลจริตนั้น (ม.30 ป.พ.พ.)
สาเหตุ > เจตนาบกพร่อง

นิติกรรมจะเป็นโมฆียะได้เมื่อกระทำขึ้นด้วยการแสดงเจตนาโดยวิปริตเท่านั้น ซึ่งได้แก่
1. การแสดงเจตนาโดยมีความเข้าใจในคุณสมบัติอันเป็นสาระสำคัญของบุคคลหรือทรัพย์สินผิดไปจากความจริง ซึ่งหากไม่ได้มีความสำคัญผิดนี้ ก็คงไม่มีนิติกรรมนั้น แต่คุณสมบัติอันเป็นสาระสำคัญของบุคคลหรือทรัพย์สินดังกล่าว ไม่ได้หมายเอาแต่รูปลักษณ์ภายนอกเท่านั้น หากหมายถึงคุณสมบัติทั้งหลายทั้งปวงที่กระทบกระเทือนถึงความเชื่อถือในคุณค่าแห่งบุคคลหรือทรัพย์สินนั้น (ม.157 ป.พ.พ.)
2. การแสดงเจตนาโดยมีความเข้าใจในข้อเท็จจริงผิดไปจากความจริง เพราะถูกบุคคลอื่นซึ่งอาจเป็นได้ทั้งคู่กรณีหรือบุคคลภายนอกก็ได้ใช้กลฉ้อฉล โดยรวมถึงการฉ้อฉลด้วยการนิ่งไม่บอกความจริงในกรณีที่ควรบอกด้วย ทั้งนี้ กรณีที่บุคคลภายนอกกระทำกลฉ้อฉล นิติกรรมจะเป็นโมฆียะหากอีกฝ่ายที่ไม่ได้ถูกกลฉ้อฉลได้รับรู้หรือควรจะรับรู้ถึงกลนั้น (ม.161 ป.พ.พ.)
3. การแสดงเจตนาโดยถูกข่มขู่ให้เกรงกลัวว่าจะเกิดภยันตรายที่ใกล้จะถึง (อังกฤษ: imminent danger) ต่อตัวผู้แสดงเจตนาเอง หรือต่อญาติพี่น้องหรือทรัพย์สินของเขา (ม.164-166 ป.พ.พ.)
สาเหตุ > เหตุที่กฎหมายกำหนด

นอกเหนือจากสาเหตุข้างต้น นิติกรรมยังเป็นโมฆียะได้ถ้ากฎหมายกำหนดให้เป็น เช่น การสมรสที่ถูกข่มขู่ถึงขนาดที่หากไม่ถูกข่มขู่การสมรสนั้นก็จะไม่เกิด ให้เป็นโมฆียะ (ม.1507 ป.พ.พ.) เป็นต้น
อย่างไรก็ดี ในกรณีการสมรสเป็นโมฆียะนี้ แม้จะเป็นโมฆียกรรมตามโมฆียกรรมทั่ว ๆ ไปก็ดี แต่ผลในทางกฎหมายและวิธีการบอกล้างกลับแตกต่างกัน เพราะการสมรสเป็นการเปลี่ยนแปลงสถานะของบุคคล จึงเพิกถอนได้ก็แต่โดยคำพิพากษาของศาลที่สั่งให้การสมรสเป็นโมฆะเท่านั้น แต่การกลับคืนสู่สถานะเดิมของคู่กรณีเช่นในโมฆกรรมทั่ว ๆ ไป จะเป็นไปไม่ได้ในทางข้อเท็จจริง
การรับรองหรือไม่รับรองโมฆียกรรม

โมฆียกรรมนั้นเป็นนิติกรรมที่มีความบกพร่องเนื่อง จึงมีลักษณะไม่สมบูรณ์เต็มร้อย แต่สามารถใช้บังคับได้ชั่วคราวจนกว่าจะมีการรับรองโดยการให้สัตยาบัน (อังกฤษ: confirmation) ก็จะกลับกลายมีผลสมบูรณ์ตลอดไป หรือจนกว่าจะมีการไม่รับรองโดยการบอกล้าง (อังกฤษ: annulment, avoidance หรือ nullification)  เสีย ก็จะกลับกลายเป็นโมฆกรรมทันที
สัตยาบันนั้นกฎหมายไทยไม่ได้ให้นิยามไว้อย่างชัดเจน แต่เมื่อพิจารณาตามบทบัญญัติของกฎหมาย คือ ม.176 และ ม.177 ป.พ.พ. แล้ว จะสรุปนิยามของสัตยาบันได้ว่าคือ การเห็นชอบและรับรองโมฆียกรรมให้มีผลสมบูรณ์เพื่อสามารถใช้บังคับกันได้ต่อไปในระหว่างคู่กรณีแห่งนิติกรรมที่ตกเป็นโมฆียนะนั้น
การรับรองหรือไม่รับรองโมฆียกรรม > ผู้มีสิทธิให้สัตยาบันหรือบอกล้างโมฆียกรรม

ตามกฎหมายไทยแล้ว บุคคลผู้มีสิทธิให้สัตยาบันหรือบอกล้างโมฆียกรรมนั้นเป็นบุคคลเดียวกัน โดย ม.177 ป.พ.พ. บัญญัติว่า "ถ้าบุคคลผู้มีสิทธิบอกล้างโมฆียกรรมตาม ม.175 ผู้หนึ่งผู้ใดได้ให้สัตยาบันแก่โมฆียกรรม ให้ถือว่าการนั้นเป็นอันสมบูรณ์มาแต่เริ่มแรก แต่ทั้งนี้ย่อมไม่กระทบกระเทือนถึงสิทธิของบุคคลภายนอก" ซึ่ง ม.175 ป.พ.พ. กำหนดว่าได้แก่บุคคลดังต่อไปนี้
1. นิติกรรมที่บุคคลผู้มีความสามารถบกพร่องตามกฎหมาย ได้แก่ ผู้เยาว์ คนไร้ความสามารถ คนเสมือนไร้ความสามารถ และคนวิกลจริต กระทำขึ้นนั้นจะตกเป็นโมฆียะ ดังนั้น ผู้เยาว์จะมีสิทธิให้สัตยาบันหรือบอกล้างโมฆียกรรมของตนเมื่อตนพ้นจากความเป็นผู้เยาว์คือบรรลุนิติภาวะแล้ว สำหรับคนไร้ความสามารถหรือคนเสมือนไร้ความสามารถจะมีสิทธิเมื่อศาลสั่งให้เขาพ้นจากความเป็นคนไร้ความสามารถหรือคนเสมือนไร้ความสามารถแล้ว แต่คนเสมือนไร้ความสามารถจะใช้สิทธิดังกล่าวก่อนพ้นจากความเป็นคนไร้ความสามารถก็ได้ ถ้าผู้แทนของเขาตามกฎหมาย คือ ผู้พิทักษ์ ได้ให้ความยินยอมแล้ว ส่วนคนวิกลจริตจะมีสิทธิเช่นนั้นเมื่อเขาไม่วิกลจริต
2. นิติกรรมที่กระทำขึ้นโดยการแสดงเจตนาอันวิปริต คือ เกิดจากความสำคัญผิดในคุณสมบัติของบุคคลหรือทรัพย์สิน หรือถูกข่มขู่ หรือถูกกลฉ้อฉล จะตกเป็นโมฆียะ ดังนั้น ผู้มีสิทธิให้สัตยาบันหรือบอกล้างโมฆียกรรมในกรณีนี้ได้แก่ตัวผู้กระทำโมฆียกรรมนั้น เมื่อเขาทราบได้ว่าตนสำคัญผิดหรือต้องกลฉ้อฉลเช่นนั้น หรือเมื่อพ้นจากการถูกข่มขู่แล้ว
3. ผู้แทนตามกฎหมายของบุคคลผู้มีความสามารถบกพร่องมีสิทธิให้สัตยาบันหรือบอกล้างโมฆียกรรมที่ผู้มีความสามารถบกพร่องกระทำขึ้น ผู้แทนเช่นว่า ได้แก่ ผู้แทนโดยชอบธรรมของผู้เยาว์ ผู้อนุบาลคนไร้ความสามารถ หรือผู้พิทักษ์คนเสมือนไร้ความสามารถ
4. ทายาทของบุคคลผู้กระทำนิติกรรมอันป็นโมฆียะ มีสิทธิให้สัตยาบันหรือบอกล้างโมฆียกรรมเมื่อตัวผู้กระทำโมฆียกรรมนั้นถึงแก่ชีวิตแล้ว แต่ต้องเป็นกรณีที่ตัวผู้กระทำตายลงก่อนจะได้ใช้สิทธิเท่านั้น ทายาทจึงจะใช้สิทธิแทนได้
การรับรองหรือไม่รับรองโมฆียกรรม > ระยะเวลาการใช้สิทธิ

ตามกฎหมายไทยแล้ว กำหนดจุดเริ่มต้นของระยะเวลาในการใช้สิทธิบอกล้างหรือให้สัตยาบันแก่โมฆียกรรมว่า ให้เริ่มเมื่อมูลเหตุที่ทำให้นิติกรรมกลายเป็นโมฆียะสิ้นสุดลง กล่าวคือได้แก่ เมื่อพ้นจากมูลเหตุแห่งการแสดงเจตนาโดยวิปริต คือ พ้นจากภาวะสำคัญผิด พ้นจากการถูกกลฉ้อฉลหรือทราบความจริงแห่งกลฉ้อฉล หรือพ้นจากการถูกข่มขู่, เมื่อผู้เยาว์พ้นจากความเป็นผู้เยาว์ คือ บรรลุนิติภาวะ, เมื่อ
การรับรองหรือไม่รับรองโมฆียกรรม > วิธีการใช้สิทธิ

ตามกฎหมายไทยแล้ว ไม่มีวิธีการบอกล้างหรือให้สัตยาบันแก่โมฆียกรรมกำหนดไว้ ดังนั้น การดังกล่าวจึงกระทำได้โดยวิธีการใด ๆ ก็ดีที่ให้คู่กรณีรับรู้ได้ว่าตนแสดงเจตนาบอกล้างหรือให้สัตยาบันแก่โมฆียกรรมแล้ว ซึ่งคู่กรณีที่ว่านั้นต้องเป็นผู้มีตัวตนแน่นอน สามารถระบุตัวตนได้ชัดแจ้ง (ม.178 ป.พ.พ.)
และแม้การบอกล้างหรือให้สัตยาบันแก่โมฆียกรรมจะเป็นนิติกรรมฝ่ายเดียว แต่ก็ต้องบอกให้คู่กรณีรับทราบด้วย การนี้จึงเข้าหลักการแสดงเจตนาที่มีว่า การแสดงเจตนาต่อผู้อยู่เฉพาะหน้ากัน จะมีผลเมื่อเขารับทราบแล้ว ที่ว่าอยู่เฉพาะหน้ากันนี้ไม่เพียงแต่อยู่ประจันหน้ากันเท่านั้น ยังหมายถึงกรณีที่โต้ตอบกันได้เสมออยู่ประจันหน้ากัน อาทิ กรณีสนทนากันทางโทรศัพท์ หรือทางโปรแกรมอิเล็กทรอนิกส์ เป็นต้น (ม.168 ป.พ.พ.), ส่วนการแสดงเจตนาต่อผู้มิได้อยู่เฉพาะหน้ากันนั้น จะมีผลเมื่อการแสดงเจตนาไปถึงผู้รับการแสดงเจตนานั้นแล้ว (ม.169 ป.พ.พ.) สำหรับกรณีหลังนี้ กล่าวคือ ไม่ว่าผู้รับการแสดงเจตนาจะรับทราบเจตนาที่ส่งมาหรือยัง แต่เมื่อเจตนานั้นไปถึงเขาแล้ว อาทิ เจตนาส่งมาทางจดหมายมาถึงบ้านผู้รับการแสดงเจตนา แม่บ้านรับไว้ให้ เท่านี้ก็มีผลตามกฎหมายแล้ว
ดังที่กล่าวว่า การแสดงเจตนาบอกล้างหรือให้สัตยาบันแก่โมฆียกรรมสามารถกระทำโดยวิธีการใดก็ได้ที่ทำให้คู่กรณีรับรู้ถึงเจตนานั้น เช่นนี้ หากกระทำโดยการแสดงออกที่สามารถรับรู้ได้ทันทีหรือโดยกระจ่างชัด เช่น พูด เขียน ฯลฯ ก็เรียกว่าเป็นการแสดงเจตนาโดยตรง (อังกฤษ: direct declaration) อย่างไรก็ดี ยังมีพฤติการณ์บางอย่างที่กฎหมายกำหนดให้ถือหรือสามารถตีความได้ว่าเป็นการแสดงเจตนาบอกล้างหรือให้สัตยาบันแก่โมฆียกรรมด้วย เรียกว่าเป็นการแสดงเจตนาโดยปริยาย (อังกฤษ: implied declaration) ซึ่งได้แก่
1. ปฏิบัติการชำระหนี้ (อังกฤษ: performance) ไม่ว่าจะทั้งหมดหรือบางส่วน เช่น นาย ก ขณะเป็นผู้เยาว์ ไปกู้เงินนาย ข โดยไม่ได้รับอนุญาตจากผู้แทนโดยชอบธรรมของตน ทำให้สัญญากู้เป็นโมฆียะ เมื่อนาย ก บรรลุนิติภาวะแล้วได้นำเงินไปชำระดอกเบี้ยให้นาย ข เช่นนี้แสดงว่านาย ก ยอมรับหนี้ในสัญญากู้นั้นแล้ว จึงถือว่านาย ก ให้สัตยาบันแก่สัญญากู้อันเป็นโมฆียะนั้นโดยปริยาย
2. เรียกให้ฝ่ายลูกหนี้ปฏิบัติการชำระหนี้ตามที่เป็นหนี้กันไว้ เช่น นาย ก ขณะเป็นผู้เยาว์ ได้ซื้อแหวนวงหนึ่งจากนาย ข โดยไม่ได้รับอนุญาตจากผู้แทนโดยชอบธรรมของตน ทำให้สัญญาซื้อขายนี้เป็นโมฆียะ เมื่อนาย ก บรรลุนิติภาวะแล้วได้เรียกให้นาย ข ส่งมอบแหวนดังกล่าวให้ เช่นนี้แสดงว่านาย ก ยอมรับว่าตนมีสิทธิเรียกร้องให้ลูกหนี้ชำระหนี้แล้ว จึงถือว่านาย กใ ห้สัตยาบันสัญญาซื้อขายอันเป็นโมฆียะนั้นโดยปริยาย
3. ได้มีการแปลงหนี้ใหม่ (อังกฤษ: novation) คือ การที่คู่กรณีตกลงเปลี่ยนแปลงสาระสำคัญของหนี้เดิม ทำให้เกิดเป็นหนี้ใหม่และกฎหมายถือว่าหนี้เดิมเป็นอันระงับไป (ม.349 ว.1 ป.พ.พ.) เช่น นาย ก ถูกนาย ข ทำกลฉ้อฉลให้ตกลงขายรถจักรยานยนต์ให้ ทำให้สัญญาซื้อขายนี้เป็นโมฆียะ เมื่อ นาย ก ทราบความจริงแล้วกลับตกลงให้นาย ข นำข้าวสารมาชำระหนี้ที่มีอยู่คือค่าจักรยานยนต์นั้น ซึ่งโดยปรกติแล้วการชำระราคาย่อมกระทำด้วยเงิน เช่นนี้มีการตกลงกันให้แปลงหนี้เดิมคือการชำระด้วยเงิน เป็นหนี้ใหม่คือการชำระด้วยข้าวสาร ถือว่านาย ก ยอมรับสัญญาซื้อขายอันเป็นโมฆียะนั้นแล้ว จึงชื่อว่าเป็นการให้สัตยาบันโดยปริยาย
4.
เชิงอรรถ

1 2  ราชบัณฑิตยสถาน, 2551 : ออนไลน์.
↑  ศนันท์กรณ์ โสตถิพันธุ์, 2551 : 142.
↑  ศนันท์กรณ์ โสตถิพันธุ์, 2551 : 157-158.
↑  จิ๊ด เศรษฐบุตร, 2522 : 192.
↑  ศนันท์กรณ์ โสตถิพันธุ์, 2551 : 157.
1 2  Legal Dictionay, the Free Dictionary by Farlex; 2009 : Online.
↑  ประกอบ หุตะสิงห์, 2518 : 50.
↑  ศนันท์กรณ์ โสตถิพันธุ์, 2551 : 159.
↑  ไชยยศ เหมะรัชตะ, 2550 : 17525.
ไมเคิล เดลล์

| ไมเคิล เดลล์ |
| --- | --- |
ไมเคิล เดลล์: ผู้ก่อตั้ง, CEO, และเป็นผู้บริหารบริษัทเดลล์เทคโนโลยีส์ (Dell Technologies)
เกิด: ไมเคิล ซอล เดลล์  (1965-02-23) 23 กุมภาพันธ์ ค.ศ. 1965 (59 ปี) ฮูสตัน, เท็กซัส, สหรัฐอเมริกา
สัญชาติ: อเมริกัน
ศิษย์เก่า: มหาวิทยาลัยเท็กซัส ออสติน
อาชีพ: CEO และผู้ก่อตั้ง, บริษัทเดลล์เทคโนโลยีส์ (Dell Technologies)
คู่สมรส: ซูซาน ลินน์ ลีเบอร์แมน (สมรส ปี 1989)
บุตร: 4
ญาติ: อดัม เดลล์ (น้องชาย)
ลายมือชื่อ

ไมเคิล เดลล์ (อังกฤษ: Michael Dell) เป็นผู้ก่อตั้งเดลล์คอมพิวเตอร์ โดยลาออกจากมหาวิทยาลัยเท็กซัสกลางครัน เพื่อทำธุรกิจด้านคอมพิวเตอร์ นอกจากนี้เขายังมีงานหนังสืออย่าง ส่งตรงจากเดลล์ (Direct from DELL) ซึ่งมีการจัดแปลเป็นภาษาไทยโดย สำนักพิมพ์ซีเอ็ดบุ๊คส์ ด้วยเช่นกัน จากการจัดอันดับของนิตยสารฟอบส์ ณ วันที่ 5 เมษายน 2561 ไมเคิลมีสินทรัพย์สุทธิ 23.5 พันล้านดออลาร์สหรัฐและเป็นบุคคลที่ร่ำรวยที่สุดในโลกอันดับที่ 38
แหล่งข้อมูลอื่น

บริษัทเดลล์คอมพิวเตอร์
http://www1.ap.dell.com/content/default.aspx?c=th&l=th&~ck=geo
ไมเคิล ไคต์ลี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ไมเคิล จอห์น ไคต์ลี
ตำแหน่ง:  กองหน้า
ข้อมูลสโมสร
สโมสรปัจจุบัน:  วุลเวอร์แฮมป์ตันวอนเดอเรอส์
หมายเลข:  7
ไมเคิล ไคต์ลี (อังกฤษ: Michael Kightly) เกิดเมื่อวันที่ 24 มกราคม ค.ศ. 1986 ประเทศอังกฤษ ให้กับวุลเวอร์แฮมป์ตันวอนเดอเรอส์ ในพรีเมียร์ลีก
ไมเคิล เพ็นยา

| Michael Peña |
| --- | --- |
Peña at the premiere of The Martian at the 2015 Toronto International Film Festival
เกิด: Michael Anthony Peña  (1976-01-13) 13 มกราคม ค.ศ. 1976 (48 ปี) Chicago, Illinois, U.S.
อาชีพ:  Actor  musician 
ปีปฏิบัติงาน: 1994–ปัจจุบัน
คู่สมรส: Brie Shaffer (สมรส 2006)
บุตร: 1
ไมเคิล แอนโทนี เพ็นยา (อังกฤษ: Michael Anthony Peña; ออกเสียง: /ˈpɛnjə/; เกิด 13 มกราคม พ.ศ. 2519) เป็นนักแสดงตัวละครชาวอเมริกัน เขาได้ร่วมแสดงในภาพยนตร์หลายเรื่องเช่น Crash (2004), World Trade Center (2006), Shooter (2007), Observe and Report (2009), Tower Heist (2011), Battle: Los Angeles (2011), End of Watch (2012), Gangster Squad (2013), American Hustle (2013), Fury (2014), Frontera (2014), The Martian (2015), Collateral Beauty (2016), CHiPs (2017), My Little Pony: The Movie (2017), Ant-Man (2015) และภาคต่อ Ant-Man and the Wasp (2018), A Wrinkle in Time (2018), 12 Strong (2018) และ Fantasy Island  (2020) เพ็นยามีบทบาทสำคัญใน Cesar Chavez (2014) และรับบทนำร่วมในซีรีส์ทีวี Netflix เรื่อง Narcos: Mexico (2018) ซีซั่นแรก เขาได้รับการเสนอชื่อเข้าชิงรางวัล Independent Spirit Award สาขานักแสดงสมทบชายยอดเยี่ยม จากการแสดงของเขาใน End of Watch
ไมเคิล โฮลต์

| --- | --- |

เกิด:  (1978-08-07) 7 สิงหาคม ค.ศ. 1978 (46 ปี) นอตทิงแฮม
สัญชาติ:  อังกฤษ
ฉายา: The Hitman
ปีที่เริ่มเล่นอาชีพ: 1996/1997, 1998–2022
อันดับสูงสุด: 20 (กันยายน 2013-มีนาคม 2014)
เบรกสูงสุด: 145 (ยูเคแชมเปียนชิป 2005)
จำนวนเซนจูรีเบรก: 147
ผ่านเข้ารอบในรายการเก็บคะแนนที่ลึกสุด: รอบรองชนะเลิศ (เซี่ยงไฮ้มาสเตอร์ 2013)
รายการแข่งขันที่ชนะ
รายการสะสมคะแนนย่อยที่ชนะ: 2
รายการไม่สะสมคะแนนที่ชนะ: 1
ไมเคิล โฮลต์ (อังกฤษ: Michael Holt) เกิดเมื่อวันที่ 7 สิงหาคม  ค.ศ. 1978 เป็นนักสนุกเกอร์อาชีพชาวอังกฤษจากเมื่องนอตทิงแฮม เขาคว้าแชมป์รายการเก็บคะแนนย่อยทั้งสองรายการและเข้าถึงรอบรองชนะเลิศในรายการเก็บคะแนน (รายการเซี่ยงไฮ้มาสเตอร์ 2013) รวมทั้งเข้าถึงก่อนรอบรองชนะเลิศถึง 5 ครั้ง
ไมเคิล อึนดีเวนี

| ข้อมูลส่วนตัว |
| --- | --- | --- | --- |
ชื่อเต็ม:  ไมเคิล อึงโกบีเล อึนดีเวนี
วันเกิด:   (2003-12-02) 2 ธันวาคม ค.ศ. 2003 (20 ปี)
สถานที่เกิด:  นิวคาสเซิลอะพอนไทน์ อังกฤษ
ตำแหน่ง:  กองหน้า
สโมสรเยาวชน
2016–2023:  นิวคาสเซิลยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2023–2024 |  นิวคาสเซิลยูไนเต็ด |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:58, 25 พฤศจิกายน 2023 (UTC)
ไมเคิล อึงโกบีเล อึนดีเวนี (อังกฤษ: Michael Nqobile Ndiweni; เกิด 2 ธันวาคม 2003) เป็นนักฟุตบอลอาชีพชาวอังกฤษเชื้อสายซิมบับเว ปัจจุบันเล่นเป็นกองหน้าให้กับนิวคาสเซิลยูไนเต็ด
ชีวิตวัยเด็ก

เขามาจากทร็อกลีย์ เข้าเรียนที่โรงเรียนมัธยมเซนต์คัธเบิร์ต
อาชีพ

เขาเป็นแฟนบอลนิวคาสเซิลยูไนเต็ด ตั้งแต่ในวัยเด็ก เขาเข้าทีมเยาวชนของนิวคาสเซิลยูไนเต็ดในปี 2016 เขาเซ็นสัญญาอาชีพฉบับแรกกับสโมสรในเดือนกรกฎาคม 2022 เขาขยายสัญญาฉบับนี้ในช่วงซัมเมอร์ปี 2023 เขาประเดิมสนามให้กับทีมชุดใหญ่ในลีกเมื่อวันที่ 25 พฤศจิกายน 2023 โดยลงมาเป็นตัวสำรองแทนที่แอนโทนี กอร์ดอนในนาทีที่ 90+2 ในเกมชนะเชลซี 4–1 ในบ้าน เขายังคงฝึกซ้อมกับทีมชุดใหญ่ของนิวคาสเซิลสำหรับนัดต่อไปซึ่งเป็นการแข่งขันยูฟ่าแชมเปียนส์ลีกเจอกับปารีแซ็ง-แฌร์แม็งในวันที่ 28 พฤศจิกายน 2023
ไมเคิล ไวต์

| --- | --- |

เกิด:  (1991-07-05) 5 กรกฎาคม ค.ศ. 1991 (33 ปี) นีท, กลามอร์กัน, เวลส์
สัญชาติ:  เวลส์
ฉายา: Lightning
ปีที่เริ่มเล่นอาชีพ: 2007/08, 2009–
อันดับสูงสุด: 15
เบรกสูงสุด: 145 (2011 Shanghai Masters Qualifying) 
จำนวนเซนจูรีเบรก: 164
รายการแข่งขันที่ชนะ
รายการสะสมคะแนนที่ชนะ: 2
รายการไม่สะสมคะแนนที่ชนะ: 1
ไมเคิล ไวต์ (อังกฤษ: Michael White)  เกิดเมื่อวันที่ 5 กรกฎาคม ค.ศ. 1991 เป็นนักสนุกเกอร์อาชีพชาวเวลส์จากเมื่องนีท เขาคว้าแชมป์รายการ อินเดียนโอเพน 2015
ไมเคิล รอร์ค

| ไมเคิล รอร์ค |
| --- | --- |
เกิด: ไมเคิล ฌอน รอร์ค  (1983-05-09) พฤษภาคม 9, 1983 (41 ปี) ชอมเบิร์ก, รัฐอิลลินอย, สหรัฐอเมริกา
อาชีพ: นักแสดง ทนายความ
ปีปฏิบัติงาน: ค.ศ. 2006–ปัจจุบัน
ไมเคิล ฌอน รอร์ค (อังกฤษ: Michael Sean Roark; 9 พฤษภาคม ค.ศ. 1983 —) เป็นนักแสดงและทนายความชาวอเมริกัน